Magaalada Kuwayt (af-carabi: مدينة الكويت‎) waa caasimada wadanka Kuweyt, waxaa degen dad gaaraayo 637,411 oo qof (2014) sidoo kale waa magaalada ugu weyn dalka. Magaalada waa xarunta dhaqaalaha , dhaqanka iyo siyaasada. Magaalada Kuwait waxay ku taal xeebta Gacanka Faarsiga . Magaalada Kuweyt waxaa la aasaasay sanadkii 1613, waxayna eheed tuulo kalluumaysi ah. qabiilka Bani Utub ayaa magaalada u soo guuray Sanadkii 1716. xilligaas magaaladu wali waxay ahayd magaalo kalluumeysi. Kuwayd waxay horumartay qarnigii siddeed iyo tobnaad , waxay noqotay xarunta ganacsiga ugu muhiimsan ee badeecadaha u kala gudbiya Hindiya iyo dalalka bariga dhexe.